ETA:n sekakomitean päätös N:o 24/1999, tehty 26 päivänä helmikuuta 1999, ETA-sopimuksen yhteistyöstä muilla kuin neljän vapauden alaan kuuluvilla erityisalueilla tehdyn pöytäkirjan 31 muuttamisesta



Virallinen lehti nro L 148 , 22/06/2000 s. 0049 - 0050



ETA:n sekakomitean päätös N:o 24/1999, tehty 26 päivänä helmikuuta 1999, ETA-sopimuksen yhteistyöstä muilla kuin neljän vapauden alaan kuuluvilla erityisalueilla tehdyn pöytäkirjan 31 muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 86 ja 98 artiklan, sekä katsoo, että sopimuksen pöytäkirja 31 muutettiin 3 päivänä kesäkuuta 1998 tehdyllä ETA:n sekakomitean päätöksellä N:o 54/98(1), sopimuksen sopimuspuolten yhteistyö olisi laajennettava sisältämään sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevan toimintasuunnitelman (neuvoston päätös 92/481/ETY(2) sellaisena kuin se on viimeksi muutettuna Euroopan parlamentin ja neuvoston päätöksellä N:o 889/98/EY (Karolus-ohjelma)(3)) ETA:n kannalta merkitykselliset osat, ja sopimuksen pöytäkirja 31 olisi tämän vuoksi muutettava, jotta tätä yhteistyötä voitaisiin tehdä 1 päivästä tammikuuta 1999, ON PÄÄTTÄNYT SEURAAVAA: 1 artikla Lisätään sopimuksen pöytäkirjaan 31 seuraava artikla: " 18 artikla Kansallisten virkamiesten vaihto 1. Efta-valtiot osallistuvat 1 päivästä tammikuuta 1999 4 kohdassa tarkoitettujen yhteisön toimintasuunnitelman ja ohjelman ETA:n kannalta merkityksellisiin osiin. 2. Efta-valtiot osallistuvat 4 kohdassa tarkoitettujen yhteisön toimintasuunnitelman ja ohjelman rahoitukseen sopimuksen 82 artiklan 1 kohdan a) alakohdan mukaisesti. 3. Efta-valtiot osallistuvat 4 kohdassa tarkoitettuihin yhteisön toimintasuunnitelmaan ja ohjelmaan liittyvän yhteistyön alusta alkaen täysimääräisesti yhteisön komiteaan, joka avustaa Euroopan yhteisöjen komissiota toimintasuunnitelman ja ohjelman hallinnossa tai kehittämisessä siltä osin kuin komiteaa pyydetään käsittelemään sopimuksen soveltamisalaan kuuluvia asioita. 4. Tämä artikla koskee seuraavia yhteisön asiakirjoja ja niistä johdettavissa olevia asiakirjoja: - 392 D 0481: Neuvoston päätös 92/481/ETY, tehty 22 päivänä syyskuuta 1992, sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevasta toimintasuunnitelmasta (EYVL L 286, 1.10.1992, s. 65), sellaisena kuin se on muutettuna seuraavilla: - 398 D 0889: Euroopan parlamentin ja neuvoston päätös N:o 889/98/EY, tehty 7 päivänä huhtikuuta 1998 (EYVL L 126, 28.4.1998, s. 6)." 2 artikla Tämä päätös tulee voimaan 27 päivänä helmikuuta 1999, edellyttäen, että kaikki sopimuksen 103 artiklan 1 kohdan mukaiset ilmoitukset on jätetty ETA:n sekakomitealle. Sitä sovelletaan 1 päivästä tammikuuta 1999. 3 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 26 päivänä helmikuuta 1999. ETA:n sekakomitean puolesta F. Barbaso Puheenjohtaja (1) EYVL L 30, 4.2.1999, s. 57. (2) EYVL L 286, 1.10.1992, s. 65. (3) EYVL L 126, 28.4.1998, s. 6.